ระเบียบสำนักงานตำรวจแห่งชาติระเบียบสำนักงานตำรวจแห่งชาติว่าด้วยการส่งเสริมให้ประชาชนชุมชน ท้องถิ่นและองค์กรมีส่วนร่วมในกิจการตำรวจพ.ศ. ๒๕๕๑[๑] ตามพระราชบัญญัติตำรวจแห่งชาติพ.ศ. ๒๕๔๗ มาตรา ๗ และมาตรา ๑๘ (๑)และมติคณะกรรมการนโยบายตำรวจแห่งชาติในการประชุมครั้งที่ ๖/๒๕๔๘ เมื่อวันที่ ๒๖ตุลาคม ๒๕๔๘ ได้ออกระเบียบ ก.ต.ช.ว่าด้วยหลักเกณฑ์และวิธีการส่งเสริมให้ท้องถิ่นและชุมชนมีส่วนร่วมในกิจการตำรวจพ.ศ. ๒๕๔๙ ไปแล้วนั้นเพื่อให้การส่งเสริมให้ประชาชนชุมชนและท้องถิ่นมีส่วนร่วมในกิจการตำรวจเป็นไปด้วยความเรียบร้อยและมีประสิทธิภาพอาศัยอำนาจตามความในมาตรา ๑๑ (๔) แห่งพระราชบัญญัติตำรวจแห่งชาติ พ.ศ. ๒๕๔๗จึงออกระเบียบสำนักงานตำรวจแห่งชาติ ดังต่อไปนี้ข้อ๑ ระเบียบนี้เรียกว่า ระเบียบสำนักงานตำรวจแห่งชาติว่าด้วยการส่งเสริมให้ประชาชน ชุมชน ท้องถิ่น และองค์กรมีส่วนร่วมในกิจการตำรวจพ.ศ. ๒๕๕๑ข้อ๒ ระเบียบนี้ให้ใช้บังคับตั้งแต่วันประกาศเป็นต้นไปข้อ๓ ให้ผู้บัญชาการตำรวจแห่งชาติรักษาการตามระเบียบนี้และให้มีอำนาจในการวินิจฉัยและชี้ขาดปัญหาเกี่ยวกับการดำเนินการตามระเบียบนี้ข้อ๔ ในระเบียบนี้การส่งเสริม หมายความว่า การริเริ่ม ชักนำ ผลักดันให้กำลังใจ กระตุ้น เชิญชวน และให้หมายรวมถึงการกระทำที่มีลักษณะคล้ายคลึงกันนั้นด้วยประชาชน หมายความว่าบุคคลที่พำนักหรือเข้ามาทำงานในพื้นที่ (ลักษณะประชากรแฝง) รวมตลอดถึงชาวต่างชาติที่สมรสกับคนไทยและมีถิ่นที่อยู่อาศัยในประเทศไทยชุมชน หมายความว่า การอยู่รวมกันการเกาะเกี่ยวกันของประชาชนท้องถิ่น หมายความว่า ชุมชนที่มีการบริหารการจัดการและการปกครององค์กร หมายถึง หน่วยงานทั้งภาครัฐและภาคเอกชนที่มีการรวมตัวกันเพื่อดำเนินภารกิจ หรือกิจกรรมอันนำไปสู่เป้าหมายหรือวัตถุประสงค์ที่กำหนดไว้เครือข่ายชุมชนลักษณะปฏิบัติการ หมายความว่าการเข้ามามีส่วนร่วมในกิจการตำรวจของประชาชนในลักษณะของการเปิดเผยแสดงตัวมีการกำหนดให้แต่งเครื่องแบบชัดเจน มีบัตรประจำตัวสมาชิกและรหัสสมาชิกเครือข่ายชุมชนลักษณะแนวร่วม หมายความว่าการเข้ามามีส่วนร่วมในกิจการตำรวจของประชาชน ทั้งในลักษณะของการเปิดเผยแสดงตัวหรือในลักษณะที่ไม่ต้องการเปิดเผยตัวโดยที่ไม่ต้องกำหนดให้แต่งเครื่องแบบอาจมีหรือไม่มีบัตรประจำตัวสมาชิกและรหัสสมาชิกอาสาสมัครตำรวจบ้าน หมายความว่าแนวร่วมประชาชนที่เข้ามามีส่วนร่วมในกิจการตำรวจลักษณะปฏิบัติการ เพื่อการรักษาความสงบเรียบร้อยและป้องกันปราบปรามอาชญากรรมอาสาจราจร หมายความว่าแนวร่วมประชาชนที่เข้ามามีส่วนร่วมในกิจการตำรวจลักษณะปฏิบัติการเพื่อสนับสนุนการจัดการจราจรกต.ตร.สน. หมายความว่าคณะกรรมการตรวจสอบและติดตามการบริหารงานตำรวจสถานีตำรวจนครบาล ตามระเบียบ ก.ต.ช.ว่าด้วยคณะกรรมการตรวจสอบและติดตามการบริหารงานตำรวจกต.ตร.สภ. หมายความว่าคณะกรรมการตรวจสอบและติดตามการบริหารงานตำรวจสถานีตำรวจภูธร ตามระเบียบ ก.ต.ช.ว่าด้วยคณะกรรมการตรวจสอบและติดตามการบริหารงานตำรวจหมวด ๑การมีส่วนร่วมของประชาชนชุมชน ท้องถิ่นและองค์กรในกิจการตำรวจ ข้อ๕ รูปแบบการมีส่วนร่วม(๑)การมีส่วนร่วม แบ่งเป็น ๓ รูปแบบที่สำคัญ คือ(๑.๑)การมีส่วนร่วมของประชาชนทั่วไป(๑.๑.๑)เครือข่ายชุมชนลักษณะปฏิบัติการ(๑.๑.๒)เครือข่ายชุมชนลักษณะแนวร่วม(๑.๒)การมีส่วนร่วมขององค์กร ได้แก่ องค์กรหรือมูลนิธิต่าง ๆ(๑.๓)การมีส่วนร่วมของพนักงานรักษาความปลอดภัยเอกชนข้อ๖ วัตถุประสงค์(๑)เพื่อสนับสนุนส่งเสริมการมีส่วนร่วมของประชาชน ชุมชน ท้องถิ่นและองค์กรในกิจการตำรวจ(๒)เพื่อกำหนด ปรับและยกระดับลักษณะการมีส่วนร่วมต่าง ๆ ให้เป็นรูปแบบและมาตรฐานเดียวกันทั่วประเทศโดยเลือกใช้รูปแบบตามสถานการณ์(๓)เพื่อเสนอให้การมีส่วนร่วมแต่ละรูปแบบ มีกฎหมาย ระเบียบข้อบังคับรองรับอย่างถูกต้อง(๔)เพื่อให้การมีส่วนร่วมของส่วนต่าง ๆ ทั้ง ๓ รูปแบบเป็นเครือข่ายโยงใยซึ่งกันและกันสามารถสนับสนุนและเกื้อกูลกันได้อย่างมีประสิทธิภาพและประสิทธิผล(๕)เพื่อให้สถานีตำรวจนำรูปแบบมาตรฐานที่กำหนดไว้ไปปรับใช้ให้เหมาะสมตามสภาพของสถานีตำรวจข้อ๗ การมีส่วนร่วมของประชาชนทั่วไปเป็นการแสวงหาความร่วมมือจากประชาชนของสถานีตำรวจแบ่งเป็น ๒ ส่วน ได้แก่(๑)เครือข่ายชุมชนลักษณะปฏิบัติการเป็นการเข้ามามีส่วนร่วมของประชาชนในการร่วมปฏิบัติกับตำรวจเพื่อป้องกันปราบปรามอาชญากรรมรักษาความสงบเรียบร้อยและรักษาความปลอดภัยให้แก่ชุมชนและท้องถิ่นช่วยเหลือและสนับสนุนการจัดการจราจรรวมถึงการเข้าร่วมในการป้องกันภัยระงับเหตุและช่วยเหลือหรือกู้ภัยจากอุบัติภัยต่างๆ(๒)เครือข่ายชุมชนลักษณะแนวร่วมเป็นการเข้ามามีส่วนร่วมในการส่งเสริมและสนับสนุนการปฏิบัติงานของเจ้าพนักงานตำรวจข้อ๘ เครือข่ายชุมชนลักษณะปฏิบัติการ(๑)วัตถุประสงค์(๑.๑)เพื่อแสวงหาความร่วมมือจากประชาชน/ชุมชน/ท้องถิ่นให้มีส่วนร่วมในการปฏิบัติงานเพื่อป้องกันและปราบปรามอาชญากรรมคุ้มครองตนเองและชุมชน(๑.๒)เพื่อเสริมสร้างบทบาทของกลุ่มพลังในการรักษาความปลอดภัยและความสงบเรียบร้อยของชุมชน/ท้องถิ่น(๒)ประเด็น/ขอบเขตการดำเนินงาน(๒.๑)อาสาสมัครตำรวจบ้าน(๑)รูปแบบการจัดแนวร่วมเชิงปฏิบัติการเป็นการแสวงหาความร่วมมือจากประชาชนให้เข้ามาร่วมปฏิบัติกับเจ้าพนักงานตำรวจในการป้องกันปราบปรามอาชญากรรมยาเสพติด และอุบัติภัยต่าง ๆ รวมทั้งการตรวจตราของตำรวจสายตรวจ(๒)กลุ่มเป้าหมาย(๒.๑)ประชาชนทั่วไป ซึ่งมีภูมิลำเนาในเขตพื้นที่ของสถานีตำรวจ(๒.๒)ผู้นำชุมชน หรือผู้นำท้องถิ่น และสมาชิกอาสาสมัครป้องกันภัยฝ่ายพลเรือน (อปพร.)(๒.๓)บุคคลในสถาบันต่าง ๆที่สมัครใจในการปฏิบัติหน้าที่และอุทิศเวลาให้กับชุมชนที่ตนพักอาศัยหรือสามารถช่วยเหลือทางราชการได้ตามสมควร(๓)บทบาทหน้าที่ความรับผิดชอบ(๓.๑)เป็นผู้ช่วยเหลือเจ้าพนักงานตำรวจตามประมวลกฎหมายวิธีพิจารณาความอาญา(๓.๒)เป็นผู้ช่วยเหลือเจ้าพนักงานตำรวจในการรักษาความสงบเรียบร้อยการบริการและอำนวยความสะดวกด้านการจราจร(๓.๓)แจ้งเหตุด่วนเหตุร้าย ข้อมูลอาชญากรรม เบาะแสคนร้ายคดีอาญาทั่วไปและคดียาเสพติด(๓.๔)ร่วมกับเจ้าหน้าที่ตำรวจตั้งจุดตรวจ จุดสกัดในพื้นที่(๓.๕)ประสานงานระหว่างเจ้าหน้าที่ตำรวจกับผู้นำชุมชนในหมู่บ้านรวมทั้งเป็นเครือข่ายของฝ่ายเจ้าหน้าที่ตำรวจและเจ้าหน้าที่ฝ่ายปกครองในพื้นที่(๓.๖)นอกเหนือจาก (๓.๑) ถึง (๓.๕)อำนาจในการจับกุมผู้กระทำความผิดให้เป็นไปตามบทบัญญัติแห่งประมวลกฎหมายวิธีพิจารณาความอาญา(๔)วิธี/ขั้นตอนการดำเนินงาน(๔.๑)ให้สถานีตำรวจร่วมกับองค์กรปกครองส่วนท้องถิ่น กำนัน ผู้ใหญ่บ้านผู้นำชุมชนคัดเลือกบุคคลที่สมัครใจเป็นสมาชิกอาสาสมัครตำรวจบ้านโดยใช้หลักเกณฑ์การคัดเลือกสมาชิกหมู่บ้านละ ๕ - ๑๐ คน(๔.๒)ให้สถานีตำรวจจัดทำโครงการฝึกอบรมให้มีความรู้ทั้งภาคทฤษฎีและภาคปฏิบัติ(๔.๓)อาสาสมัครตำรวจบ้านที่ผ่านการฝึกอบรมทั้งภาคทฤษฎีและภาคปฏิบัติให้หัวหน้าสถานีตำรวจมอบวุฒิบัตรและบัตรประจำตัวอาสาสมัครตำรวจบ้านตามแบบท้ายระเบียบพร้อมทั้งออกคำสั่งแต่งตั้งเป็นผู้ช่วยเหลือเจ้าพนักงานตำรวจ(๔.๔)ให้สถานีตำรวจจัดฝึกทบทวนในเชิงปฏิบัติการแก่สมาชิกอาสาสมัครตำรวจบ้าน ปีละ ๑ครั้ง และซักซ้อมการปฏิบัติอย่างต่อเนื่องเพื่อเป็นผู้ช่วยเหลือเจ้าพนักงาน(๔.๕)ให้สถานีตำรวจจัดทำรายงานผลการปฏิบัติงาน และ อุปสรรคปัญหา ข้อขัดข้องทุก ๖ เดือน(๒.๒)อาสาจราจร(๑)รูปแบบการจัดแนวร่วมเชิงปฏิบัติการเป็นการดำเนินการจัดกลุ่มเยาวชนราษฎรอาสาสมัคร ผู้แทนชุมชน หน่วยงานเอกชน เป็นต้นโดยผ่านการฝึกอบรมอาสาจราจรให้มีความรู้เกี่ยวกับระเบียบ กฎหมายด้านการจราจรทักษะและการใช้รถใช้ถนนที่ถูกต้อง เพื่อร่วมแก้ไขปัญหาจราจรโดยให้เป็นผู้ช่วยเหลือเจ้าพนักงาน(๒)กลุ่มเป้าหมาย(๒.๑)เยาวชนจากสถานศึกษาในพื้นที่รับผิดชอบของสถานีตำรวจ(๒.๒)พนักงานรักษาความปลอดภัยเอกชนของบริษัท ห้างร้านต่าง ๆ(๒.๓)เจ้าหน้าที่อาสาสมัครป้องกันภัยฝ่ายพลเรือน(๒.๔)หน่วยสารวัตรทหารในพื้นที่รับผิดชอบของสถานีตำรวจ(๒.๕)ผู้นำชุมชน หรือผู้นำท้องถิ่น(๒.๖)บุคคลที่สมัครใจในการปฏิบัติหน้าที่และอุทิศเวลาให้แก่ชุมชนที่ตนพักอาศัยหรือสามารถช่วยเหลือทางราชการได้ตามสมควร(๓)บทบาทหน้าที่ความรับผิดชอบเมื่อเป็นผู้ที่ผ่านการฝึกอบรมและทดสอบความรู้ของหลักสูตรอาสาจราจรแล้วจะได้รับการพิจารณาแต่งตั้งเป็นอาสาจราจรโดยให้หน่วยงานหรือสถานีตำรวจเป็นผู้จัดการฝึกอบรม จัดทำทะเบียน ประวัติกำหนดหมายเลขประจำตัว และทำหน้าที่ดังนี้(๓.๑)การตรวจ ควบคุม และการจัดการจราจรบริเวณที่มีการจราจรติดขัด คับคั่ง ในกรณีที่เกิดเหตุฉุกเฉินหรือกรณีพนักงานเจ้าหน้าที่ร้องขอเว้นแต่กรณีไม่มีพนักงานเจ้าหน้าที่อยู่ในที่นั้นก็สามารถปฏิบัติหน้าที่ได้โดยลำพัง(๓.๒)ดูแล การหยุดรถ จอดรถ การข้ามทาง ในบริเวณที่มีการฝ่าฝืนกฎหมายจนการจราจรไม่สะดวกเพื่อให้การจราจรมีความสะดวก และปลอดภัย(๓.๓)ชี้แจง ตักเตือน แนะนำตลอดจนประชาสัมพันธ์ให้ผู้ใช้รถใช้ถนนทราบถึงระเบียบวิธีการที่ถูกต้องและปฏิบัติตามวินัยจราจร(๓.๔)รายงานการกระทำผิดของผู้ขับรถการชำรุดเสียหายข้อขัดข้องของเครื่องหมายและสัญญาณจราจรให้เจ้าหน้าที่ตำรวจทราบเพื่อดำเนินการในขั้นตอนต่อไป(๓.๕)แจ้งอุบัติเหตุการจราจรให้พนักงานเจ้าหน้าที่ทราบโดยมิชักช้า(๔)วิธี/ขั้นตอนการดำเนินงาน(๔.๑)ให้สถานีตำรวจแต่งตั้งคณะทำงานดำเนินการอาสาจราจรประกอบด้วย(๔.๑.๑)ที่ปรึกษา แบ่งเป็น ๒ ส่วน คือ ส่วนกลาง กรุงเทพมหานคร ได้แก่ผู้แทนสถาบันการศึกษา ผู้แทนสำนักงานเขต ผู้แทนผู้ประกอบธุรกิจกต.ตร.สน.ส่วนภูมิภาค ได้แก่ ผู้แทนนายอำเภอ นายกเทศมนตรี เทศบาล นายกองค์การ บริหารส่วนตำบลผู้อำนวยการสถานศึกษา ภาคเอกชน กต.ตร.สภ.(๔.๑.๒)คณะทำงาน ได้แก่ เจ้าหน้าที่ตำรวจผู้ปฏิบัติงานจราจรประชาชนในพื้นที่ และอาสาจราจร(๔.๒)ให้สถานีตำรวจศึกษาข้อมูล จัดประชุมคณะทำงานเพื่อวางแผนกำหนดแนวทางดำเนินการระยะเวลาการดำเนินการ และการประเมินผล(๔.๓)ให้สถานีตำรวจฝึกอบรมอาสาจราจร(๔.๔)ให้สถานีตำรวจจัดทำบัตรประจำตัวอาสาจราจรตามแบบท้ายระเบียบ(๔.๕)ให้สถานีตำรวจจัดทำรายงานผลการปฏิบัติงาน และอุปสรรคปัญหา ข้อขัดข้องทุก ๖ เดือนข้อ๙ เครือข่ายชุมชนลักษณะแนวร่วม(๑)วัตถุประสงค์(๑.๑)เพื่อแสวงหาความร่วมมือจากประชาชน/ชุมชน/ท้องถิ่น โดยการเข้าถึงประชาชนสร้างศรัทธา ให้ความรู้ แนะนำวิธีการปฏิบัติ(๑.๒)เพื่อเสริมสร้างความร่วมมือในการป้องกันปราบปรามอาชญากรรมการป้องกันตัวเองของประชาชนและการป้องกันอุบัติภัย(๒)ประเด็น/ขอบเขตการดำเนินงาน(๒.๑)รูปแบบลักษณะแนวร่วมเป็นการแสวงหาความร่วมมือจากประชาชนในพื้นที่ที่รับผิดชอบเช่น ตั้งเครือข่ายเพื่อติดต่อสื่อสารระหว่างสมาชิกเพื่อแจ้งข่าวอาชญากรรมการสร้างชุมชนเข้มแข็งและความร่วมมือในลักษณะเพื่อนบ้านเตือนภัย เป็นต้น(๒.๒)กลุ่มเป้าหมาย(๒.๒.๑)ประชาชนทั่วไป ที่พักอาศัยในเขตพื้นที่ของสถานีตำรวจหรือพื้นที่ใกล้เคียงหรือประกอบอาชีพในพื้นที่สถานีตำรวจ(๒.๒.๒)ผู้นำ/กรรมการชุมชน หรือผู้นำ/กรรมการท้องถิ่น(๒.๒.๓)นักเรียน นิสิต นักศึกษาพนักงานรัฐวิสาหกิจที่สมัครใจพร้อมที่จะเข้าร่วมกิจกรรมของตำรวจเพื่อป้องกันชุมชน/ท้องถิ่นของตนเองให้ปราศจากอาชญากรรมและยาเสพติด(๒.๒.๔)พนักงานรักษาความปลอดภัยเอกชน(๒.๒.๕)ผู้ขับขี่รถยนต์สาธารณะและรถจักรยานยนต์รับจ้าง(๒.๓)บทบาทหน้าที่ความรับผิดชอบ(๒.๓.๑)ผู้ผ่านการอบรมเป็นแกนนำให้คำปรึกษา ให้ความรู้ด้านต่าง ๆ แก่ประชาชนในพื้นที่ที่พักอาศัยหรือประกอบอาชีพ(๒.๓.๒)เป็นตัวแทนในการประชาสัมพันธ์ ขอความร่วมมือจากชุมชน/ท้องถิ่น(๒.๓.๓)จัดข้อมูลเบื้องต้นของชุมชน/ท้องถิ่นเกี่ยวกับพฤติการณ์ของบุคคลในพื้นที่เพื่อใช้ประกอบการปฏิบัติงานร่วมกับเจ้าหน้าที่ตำรวจ(๒.๓.๔)แจ้งข้อมูลเบาะแส ข่าวสารเกี่ยวกับอาชญากรรม ยาเสพติดและอุบัติภัย(๒.๔)วิธี/ขั้นตอนการดำเนินงาน(๒.๔.๑)กต.ตร.สน./สภ. พิจารณาคัดเลือกผู้เข้ารับการฝึกอบรม โดยมีที่ปรึกษา แบ่งเป็น ๒ ส่วนคือ ส่วนกลาง กรุงเทพมหานคร ได้แก่ ผู้แทนสำนักงานเขต ผู้แทนสถาบันการศึกษาหัวหน้าสถานีตำรวจ กต.ตร.สน. ส่วนภูมิภาค ได้แก่ผู้แทนฝ่ายปกครองหัวหน้าสถานีตำรวจ ผู้บริหารองค์กรปกครองส่วนท้องถิ่นผู้แทนภาครัฐ กต.ตร.สภ. และเอกชน(๒.๔.๒)ให้สถานีตำรวจประชุมวางแผนร่วมกับผู้นำ ชุมชน/ท้องถิ่นประชาชนและกลุ่มเป้าหมายเครือข่ายชุมชนลักษณะแนวร่วม(๒.๔.๓)ให้สถานีตำรวจจัดให้มีการฝึกอบรมสมาชิกอาสาสมัครแนวร่วม(๒.๔.๔)ให้สถานีตำรวจจัดทำประวัติสมาชิกอาสาสมัครแนวร่วม ออกบัตรหมายเลขสมาชิกบันทึกผลงาน ควบคุมการต่ออายุ การเปลี่ยนแปลงบัตร(๒.๔.๕)ให้สถานีตำรวจกำหนดระบบและแนวทางการประสานงานระหว่างสมาชิกอาสาสมัครแนวร่วมกับเจ้าหน้าที่ตำรวจ(๒.๔.๖)ให้สถานีตำรวจควบคุมและติดตามผลการปฏิบัติงานของสมาชิกอาสาสมัครแนวร่วมทั้งในและนอกพื้นที่รับผิดชอบของสถานีตำรวจข้อ๑๐ การมีส่วนร่วมขององค์กรเป็นการประสานงานช่วยเหลือหรือสนับสนุนการปฏิบัติหน้าที่แก่เจ้าหน้าที่ตำรวจ ขององค์กรหรือมูลนิธิประกอบด้วย องค์กร ได้แก่ ศูนย์กู้ชีพนเรนทร หน่วยกู้ภัยหรือบรรเทาสาธารณภัย อาสาสมัครป้องกันภัยฝ่ายพลเรือนเป็นต้น มูลนิธิ ได้แก่ ป่อเต็กตึ๊ง ร่วมกตัญญู เป็นต้น(๑)วัตถุประสงค์เพื่อสร้างเครือข่ายและแสวงหาความร่วมมือจากองค์กรหรือมูลนิธิต่างๆ ให้มีส่วนร่วมหรือสนับสนุนการป้องกันปราบปรามอาชญากรรมรักษาความสงบเรียบร้อยและบรรเทาสาธารณภัย(๒)ประเด็น/ขอบเขตการดำเนินงาน(๒.๑)รูปแบบลักษณะการมีส่วนร่วมเป็นการแสวงหาความร่วมมือจากองค์กรหรือมูลนิธิต่างๆ ซึ่งมีความเกี่ยวข้องกับงานในภารกิจของตำรวจ โดยการประสานงานกำหนดแนวทางในลักษณะการปฏิบัติงานร่วมกันกับเจ้าหน้าที่ตำรวจหรือการรักษาความสงบเรียบร้อยร่วมกัน(๒.๒)กลุ่มเป้าหมายองค์กรหรือมูลนิธิของหน่วยงานราชการเช่น กรมการปกครอง ทหาร ตำรวจ องค์กรปกครองส่วนท้องถิ่น เป็นต้นรวมทั้งองค์กรเอกชน(๒.๓)บทบาทหน้าที่ความรับผิดชอบ(๒.๓.๑)ให้ความร่วมมือและสนับสนุนข้าราชการตำรวจในการป้องกันปราบปรามอาชญากรรมการรักษาความสงบเรียบร้อยและบรรเทาสาธารณภัย(๒.๓.๒)แจ้งข้อมูลเบาะแส ข่าวสารเกี่ยวกับอาชญากรรมยาเสพติดและอุบัติภัย(๒.๔)วิธี/ขั้นตอนการดำเนินงาน(๒.๔.๑)ให้สถานีตำรวจประสานงานกับองค์กรหรือมูลนิธิที่เกี่ยวข้องในการปฏิบัติหน้าที่ป้องกันปราบปรามอาชญากรรมรักษาความสงบเรียบร้อย และบรรเทาสาธารณภัย(๒.๔.๒)ให้สถานีตำรวจประชุมปรึกษาหารือเพื่อวางแผนกำหนดแนวทางการปฏิบัติงานและนำแนวทางที่ได้ไปใช้ในการปฏิบัติงานร่วมกัน(๒.๔.๓)ให้สถานีตำรวจนำเสนอปัญหา อุปสรรค รายงานต่อผู้มีอำนาจเพื่อสั่งการ แก้ไขปัญหาอุปสรรคและข้อขัดข้องต่อไปข้อ๑๑ การมีส่วนร่วมของพนักงานรักษาความปลอดภัยเอกชนเป็นการแสวงหาความร่วมมือจากพนักงานรักษาความปลอดภัยเอกชนที่ทำหน้าที่รักษาความปลอดภัยในชีวิตและทรัพย์สินรักษาความสงบเรียบร้อยให้กับบุคคลและสถานที่(๑)วัตถุประสงค์(๑.๑)เพื่อสร้างเครือข่ายแนวร่วมสนับสนุนตำรวจในการรักษาความปลอดภัยให้กับประชาชน ชุมชนและท้องถิ่น(๑.๒)เพื่อส่งเสริมการมีส่วนร่วมจากภาคเอกชนและธุรกิจการรักษาความปลอดภัยในการเสริมสร้างความสงบเรียบร้อยในสังคม(๒)ประเด็น/ขอบเขตการดำเนินงาน(๒.๑)รูปแบบลักษณะการมีส่วนร่วมเป็นการแสวงหาความร่วมมือจากผู้ประกอบธุรกิจรักษาความปลอดภัยและพนักงานรักษาความปลอดภัยเอกชนให้สนับสนุนกิจการตำรวจในการรักษาความปลอดภัยและรักษาความสงบเรียบร้อยในชุมชน/ท้องถิ่น(๒.๒)กลุ่มเป้าหมายผู้ประกอบธุรกิจรักษาความปลอดภัยและพนักงานรักษาความปลอดภัยเอกชนที่ปฏิบัติงานในพื้นที่รับผิดชอบของสถานีตำรวจ(๒.๓)บทบาทหน้าที่ความรับผิดชอบ(๒.๓.๑)เป็นผู้ช่วยเหลือเจ้าพนักงานตามกฎหมาย(๒.๓.๒)แจ้งเหตุด่วนเหตุร้าย ข้อมูลอาชญากรรม เบาะแสคนร้าย คดีอาญาทั่วไปและคดียาเสพติด(๒.๓.๓)ประสานงานระหว่างเจ้าหน้าที่ตำรวจกับพนักงานรักษาความปลอดภัยเอกชนที่มีหน้าที่รักษาความสงบเรียบร้อยให้กับบุคคลและสถานที่(๒.๔)วิธี/ขั้นตอนการดำเนินงาน(๒.๔.๑)ให้สถานีตำรวจเชิญผู้ประกอบธุรกิจการรักษาความปลอดภัยที่มีสำนักงานอยู่ในเขตพื้นที่มาร่วมประชุมหารือแลกเปลี่ยนข้อมูลและความร่วมมืออย่างสม่ำเสมออย่างน้อยเดือนละ ๑ ครั้ง(๒.๔.๒)ให้สถานีตำรวจประสานกับผู้ประกอบธุรกิจการรักษาความปลอดภัยจัดอบรมให้ความรู้ให้กับพนักงานรักษาความปลอดภัยเอกชนในเขตพื้นที่เพื่อให้ช่วยเหลือสนับสนุนการปฏิบัติงานของเจ้าพนักงานตำรวจหมวด ๒อำนาจหน้าที่ของอาสาสมัคร ข้อ๑๒ กฎหมาย ระเบียบรองรับการดำเนินการ(๑)อำนาจหน้าที่ของอาสาสมัครตำรวจบ้าน(๑.๑)ให้ใช้ประมวลกฎหมายวิธีพิจารณาความอาญาในเรื่องอำนาจการจับกุมกรณีความผิดซึ่งหน้าในฐานะราษฎรคนหนึ่ง(๑.๒)พระราชบัญญัติสงเคราะห์ผู้ประสบภัยเนื่องจากการช่วยเหลือราชการการปฏิบัติงานของชาติหรือการปฏิบัติตามหน้าที่มนุษยธรรม พ.ศ. ๒๕๔๓(๒)อำนาจหน้าที่ของอาสาจราจร(๒.๑)พระราชบัญญัติจราจรทางบก พ.ศ. ๒๕๒๒ มาตรา ๔ (๓๙) มาตรา ๑๓๖ และมาตรา ๑๓๗(๒.๒)ให้ใช้ประมวลกฎหมายวิธีพิจารณาความอาญา เกี่ยวกับการจับกุมผู้กระทำความผิด(๒.๓)พระราชบัญญัติสงเคราะห์ผู้ประสบภัยเนื่องจากการช่วยเหลือราชการการปฏิบัติงานของชาติ หรือการปฏิบัติตามหน้าที่มนุษยธรรมพ.ศ. ๒๕๔๓(๒.๔)ข้อกำหนดสำนักงานตำรวจแห่งชาติ เรื่องกำหนดคุณสมบัติรายละเอียดเกี่ยวกับการฝึกอบรม หลักสูตร หน้าที่เครื่องแบบและเครื่องหมายอาสาจราจร ลงวันที่ ๒ ตุลาคม ๒๕๒๓(๒.๕)ระเบียบสำนักงานตำรวจแห่งชาติว่าด้วยการจ่ายเงินรางวัลเจ้าหน้าที่ตำรวจผู้ซึ่งปฏิบัติหน้าที่ควบคุมการจราจร(ฉบับที่ ๒) พ.ศ. ๒๕๔๖ และหลักเกณฑ์ แบบหรือวิธีปฏิบัติในการจ่ายเงินรางวัลแก่เจ้าหน้าที่ตำรวจผู้ซึ่งปฏิบัติหน้าที่ควบคุมการจราจร(ฉบับที่ ๒) พ.ศ. ๒๕๔๖(๓)อำนาจหน้าที่ของอาสาสมัครแนวร่วม(๓.๑)การแจ้งข่าวอาชญากรรม- พระราชบัญญัติวิทยุคมนาคม พ.ศ. ๒๔๙๘และที่แก้ไขเพิ่มเติม(๓.๒)การแก้ไขปัญหายาเสพติด(๓.๒.๑) พระราชบัญญัติยาเสพติดให้โทษ พ.ศ.๒๕๒๒(๓.๒.๒)พระราชบัญญัติฟื้นฟูสมรรถภาพผู้ติดยาเสพติด พ.ศ. ๒๕๔๕(๓.๓)การคุ้มครองเด็ก เยาวชน(๓.๓.๑) พระราชบัญญัติคุ้มครองเด็ก พ.ศ.๒๕๔๖(๓.๓.๒)ระเบียบกระทรวงศึกษาธิการว่าด้วยการลงโทษนักเรียนและนักศึกษา พ.ศ. ๒๕๔๘ ลงวันที่๑๘ มกราคม ๒๕๔๘(๓.๓.๓)ระเบียบสำนักงานตำรวจแห่งชาติว่าด้วยการปฏิบัติต่อเด็กและเยาวชนในส่วนเกี่ยวกับคดี (ฉบับที่ ๓) พ.ศ. ๒๕๔๗ ลงวันที่ ๙ กันยายน ๒๕๔๗(๔)อำนาจหน้าที่ขององค์กรหรือมูลนิธิ(๔.๑)พระราชบัญญัติสงเคราะห์ผู้ประสบภัยเนื่องจากการช่วยเหลือราชการการปฏิบัติงานของชาติหรือการปฏิบัติตามหน้าที่มนุษยธรรม พ.ศ. ๒๕๔๓(๔.๒)พระราชบัญญัติค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญา พ.ศ.๒๕๔๔(๔.๓)พระราชบัญญัติคุ้มครองเด็ก พ.ศ. ๒๕๔๖(๔.๔)พระราชบัญญัติ สถานบริการ พ.ศ. ๒๕๐๙ฯลฯ(๕)อำนาจหน้าที่ของพนักงานรักษาความปลอดภัยเอกชน(๕.๑)ประมวลกฎหมายวิธีพิจารณาความอาญา(๕.๒)พระราชบัญญัติสงเคราะห์ผู้ประสบภัยเนื่องจากการช่วยเหลือราชการการปฏิบัติงานของชาติ หรือการปฏิบัติตามหน้าที่มนุษยธรรมพ.ศ. ๒๕๔๓หมวด ๓เกณฑ์การคัดเลือกและการพ้นสภาพของสมาชิกอาสาสมัคร ข้อ๑๓ เกณฑ์การคัดเลือกสมาชิก/การปฏิบัติหน้าที่และการพ้นสภาพ(๑)อาสาสมัครตำรวจบ้าน(๑.๑)เกณฑ์การคัดเลือก(๑.๑.๑)เป็นผู้เลื่อมใสในการปกครองในระบอบประชาธิปไตยอันมีพระมหากษัตริย์ทรงเป็นประมุขตามรัฐธรรมนูญแห่งราชอาณาจักรไทยด้วยความบริสุทธิ์ใจ(๑.๑.๒)เป็นผู้มีภูมิลำเนา หรือถิ่นที่อยู่ประจำเขตพื้นที่สถานีตำรวจ(๑.๑.๓)เป็นผู้มีสัญชาติไทย และมีอายุไม่ต่ำกว่า ๒๐ ปีบริบูรณ์หรือชาวต่างชาติที่สมรสกับคนไทย และมีถิ่นที่อยู่อาศัยอันเป็นปกติในเขตพื้นที่สถานีตำรวจ(๑.๑.๔)เป็นผู้ที่มีความประพฤติดี มีอาชีพมั่นคง(๑.๑.๕)ไม่เป็นผู้บกพร่องในทางศีลธรรมอันดีหรือมีพฤติการณ์อันควรสงสัยว่าพัวพันเกี่ยวข้องกับการทำผิดกฎหมายหรือมีอิทธิพลสร้างความเดือดร้อนแก่ประชาชนหรือก่อให้เกิดความเสียหายต่อสังคมส่วนรวม(๑.๑.๖)ได้รับการรับรองจากบุคคลที่เชื่อถือได้หรือตำรวจรวม ๓ คน ว่าเป็นผู้มีความประพฤติเรียบร้อยและเชื่อถือได้(๑.๑.๗)เป็นผู้ที่มีมนุษยสัมพันธ์ที่ดีได้รับการยกย่องหรือเป็นที่นับถือของประชาชนในพื้นที่หมู่บ้าน/ชุมชน/ท้องถิ่น(๑.๑.๘)สมัครใจและมีความตั้งใจที่จะมีส่วนร่วมในการช่วยเหลือชุมชน/ท้องถิ่น(๑.๒)การปฏิบัติหน้าที่และการพ้นสภาพอาสาสมัครตำรวจบ้านที่ได้รับการแต่งตั้งอยู่ปฏิบัติหน้าที่ได้คราวละ๒ ปี โดยอาจได้รับการแต่งตั้งใหม่ได้อีก และพ้นจากหน้าที่ เมื่อ(๑.๒.๑)ขาดคุณสมบัติอย่างหนึ่งอย่างใด ตามเกณฑ์การคัดเลือกที่ระบุไว้ในข้อ (๑.๑)(๑.๒.๒)ลาออก(๑.๒.๓)ครบกำหนดการอยู่ปฏิบัติหน้าที่(๑.๒.๔)ตาย(๑.๒.๕)หัวหน้าสถานีตำรวจมีคำสั่งซึ่งมีผลทำให้พ้นจากหน้าที่โดยให้ถือคะแนนเสียงข้างมากของกต.ตร. สถานีตำรวจ(๒)อาสาจราจร(๒.๑)เกณฑ์การคัดเลือก-เป็นไปตามเกณฑ์การคัดเลือกอาสาสมัครตำรวจบ้าน(๒.๒)การปฏิบัติหน้าที่และการพ้นสภาพอาสาจราจรที่ได้รับการแต่งตั้งอยู่ปฏิบัติหน้าที่ได้คราวละ๒ ปี โดยอาจได้รับการแต่งตั้งใหม่ได้อีก และพ้นจากหน้าที่ เมื่อ(๒.๒.๑)ขาดคุณสมบัติอย่างหนึ่งอย่างใด ตามเกณฑ์การคัดเลือกที่ระบุไว้ในข้อ (๒.๑)(๒.๒.๒)ลาออก(๒.๒.๓)ครบกำหนดการอยู่ปฏิบัติหน้าที่(๒.๒.๔)ตาย(๒.๒.๕)คณะทำงานดำเนินการอาสาจราจรมีคำสั่งซึ่งมีผลทำให้พ้นจากหน้าที่โดยให้ถือคะแนนเสียงข้างมาก(๓)อาสาสมัครแนวร่วม(๓.๑)คุณสมบัติอาสาสมัครแนวร่วมเป็นไปตามเกณฑ์การคัดเลือกอาสาสมัครตำรวจบ้าน(๓.๒)การปฏิบัติหน้าที่และการพ้นสภาพอาสาสมัครแนวร่วมได้รับการแต่งตั้งให้ปฏิบัติหน้าที่ได้ตามระยะเวลาที่สถานีตำรวจกำหนดโดยอาจได้รับการแต่งตั้งใหม่ได้อีก และพ้นจากหน้าที่เมื่อ(๓.๒.๑)ขาดคุณสมบัติอย่างหนึ่งอย่างใด ตามเกณฑ์การคัดเลือกที่ระบุไว้ในข้อ (๓.๑)(๓.๒.๒)ลาออก(๓.๒.๓)ครบกำหนดการอยู่ปฏิบัติหน้าที่(๓.๒.๔)ตาย(๔)พนักงานขององค์กรหรือมูลนิธิ(๔.๑)พนักงานขององค์กรหรือมูลนิธิต้องมีคุณสมบัติตามหลักเกณฑ์ขององค์กรหรือมูลนิธินั้น ๆ(๔.๒)การปฏิบัติหน้าที่และการพ้นสภาพพนักงานขององค์กรหรือมูลนิธิที่ได้รับการแต่งตั้งให้ปฏิบัติหน้าที่ได้ตามระยะเวลาที่ระเบียบหรือข้อบังคับขององค์กรหรือมูลนิธิกำหนดโดยอาจได้รับการแต่งตั้งใหม่ได้อีกและพ้นจากหน้าที่เมื่อ(๔.๒.๑)ขาดคุณสมบัติตามหลักเกณฑ์ในข้อ (๔.๑)(๔.๒.๒)ลาออก(๔.๒.๓)ครบกำหนดการอยู่ปฏิบัติหน้าที่(๔.๒.๔)ตาย(๕)พนักงานรักษาความปลอดภัยเอกชน(๕.๑)พนักงานรักษาความปลอดภัยเอกชนต้องมีคุณสมบัติดังนี้(๕.๑.๑)มีสัญชาติไทย(๕.๑.๒)เป็นผู้เลื่อมใสในการปกครองในระบอบประชาธิปไตยอันมีพระมหากษัตริย์ทรงเป็นประมุขตามรัฐธรรมนูญแห่งราชอาณาจักรไทยด้วยความบริสุทธิ์ใจ(๕.๑.๓)เป็นบุคคลผู้มีอายุ ๒๐ ปีบริบูรณ์ แต่ไม่เกิน ๖๕ ปี(๕.๑.๔)ไม่เป็นโรคพิษสุราเรื้อรังหรือติดยาเสพติดให้โทษ(๕.๑.๕)ไม่เป็นคนไร้ความสามารถหรือคนเสมือนไร้ความสามารถหรือไม่เป็นบุคคลวิกลจริตหรือจิตฟั่นเฟือนไม่สมประกอบ(๕.๑.๖)ไม่เป็นบุคคลที่เกี่ยวข้องหรือเคยกระทำผิดเกี่ยวกับยาเสพติดมาก่อน(๕.๑.๗)เป็นผู้มีความประพฤติดีและมีศีลธรรมอันดีไม่ขัดต่อความสงบเรียบร้อยความมั่นคงของประเทศหรือมีพฤติการณ์อันควรสงสัยว่าพัวพันเกี่ยวข้องกับการกระทำผิดกฎหมาย หรือมีอิทธิพลสร้างความเดือดร้อนแก่ประชาชนหรือก่อให้เกิดความเสียหายต่อสังคมส่วนรวม(๕.๑.๘)เป็นบุคคลที่สำเร็จการศึกษาภาคบังคับตามที่กระทรวงศึกษาธิการกำหนด(๕.๑.๙)ไม่เป็นพระภิกษุ สามเณร นักพรต หรือนักบวช(๕.๒)การปฏิบัติหน้าที่และการพ้นสภาพพนักงานรักษาความปลอดภัยเอกชนที่ได้รับแต่งตั้งปฏิบัติหน้าที่ได้ตามระยะเวลาที่สถานีตำรวจกำหนดโดยอาจได้รับการแต่งตั้งใหม่ได้อีก และพ้นจากหน้าที่ เมื่อ(๕.๒.๑)ขาดคุณสมบัติอย่างหนึ่งอย่างใด ตามเกณฑ์ที่ระบุไว้ในข้อ (๕.๑)(๕.๒.๒)ลาออก(๕.๒.๓)ครบกำหนดการอยู่ปฏิบัติหน้าที่(๕.๒.๔)ตายหมวด ๔การฝึกอบรม ข้อ๑๔ การฝึกอบรม(๑)อาสาสมัครตำรวจบ้าน(๑.๑)ให้สถานีตำรวจจัดทำแผนการฝึกอบรมบุคคลผู้สมัครใจเป็นอาสาสมัครตำรวจบ้านเข้ารับการฝึกอบรมณ ศูนย์ฝึกอบรมหรือสถานที่ที่เหมาะสม ระยะเวลาการฝึกอบรมจำนวน ๒ วันหรือตามความเหมาะสม(๑.๒)ให้กองบังคับการตำรวจนครบาล/ตำรวจภูธรจังหวัดสนับสนุนวิทยากรจากหน่วยงานภายในและภายนอกสำนักงานตำรวจแห่งชาติ(๑.๓)หัวข้อวิชา แบ่งออกเป็นภาคทฤษฎีและภาคปฏิบัติโดยเลือกวิชาให้เหมาะสมกับสภาพพื้นที่ ได้แก่(๑.๓.๑)ภาคทฤษฎี(๑)การป้องกันและแก้ไขปัญหาการก่อวินาศกรรมและความไม่สงบเรียบร้อยในสังคม จำนวน ๒ชั่วโมง ได้แก่ ความสำคัญของปัญหาความไม่สงบเรียบร้อยในสังคม ปัญหาการก่อวินาศกรรมและการจลาจลปัญหาอาชญากรรม และแนวทางการแก้ไขปัญหา เป็นต้น(๒)การช่วยเหลือและสงเคราะห์ผู้ประสบภัย จำนวน ๓ ชั่วโมง ได้แก่ หลักการสงเคราะห์ผู้ประสบภัยระเบียบและหลักเกณฑ์การให้การช่วยเหลือและสงเคราะห์ผู้ประสบภัย เป็นต้น(๓)ความรู้เกี่ยวกับกฎหมายเบื้องต้น จำนวน ๓ ชั่วโมง(๔)ภาควิชาการตำรวจ วิชาทหาร การบรรเทาสาธารณภัย จำนวน ๒ ชั่วโมง(๕)ความรู้เกี่ยวกับการกู้ภัยเบื้องต้น จำนวน ๒ ชั่วโมง ได้แก่ การค้นหาผู้ประสบภัยและช่วยชีวิตการช่วยเหลือผู้ประสบภัยจากสถานที่สูง เป็นต้น(๖)ความรู้เกี่ยวกับยาเสพติดและผู้มีอิทธิพล จำนวน ๒ ชั่วโมง ได้แก่สถานการณ์เกี่ยวกับยาเสพติด ประเภทและพิษยาเสพติด มาตรการแก้ไขปัญหายาเสพติด มาตรการปราบปรามผู้มีอิทธิพลเป็นต้น(๗)เทคนิคการสังเกตจดจำ จำนวน ๒ ชั่วโมง(๘)ความรู้ทั่วไป จำนวน ๒ ชั่วโมง ได้แก่ การประสานการปฏิบัติ และการแจ้งข้อมูลข่าวสารให้กับเจ้าหน้าที่ตำรวจในพื้นที่การให้บริการและอำนวยความสะดวกด้านการจราจร การร่วมปฏิบัติกับกำนันผู้ใหญ่บ้านไกล่เกลี่ยกรณีข้อพิพาทเบื้องต้นในเขตพื้นที่ และการปฏิบัติตามนโยบายของหัวหน้าสถานีตำรวจที่มอบหมายให้ปฏิบัติเป็นต้น(๑.๓.๒)ภาคปฏิบัติ ได้แก่ ฝึกยุทธวิธีตำรวจ ฝึกตะบอง ทดสอบกำลังใจ (โรยตัว , โดดหอ)การต่อสู้ป้องกันตัว เป็นต้น(๒)อาสาจราจร(๒.๑)ให้สถานีตำรวจจัดทำแผนการฝึกอบรมบุคคลผู้สมัครใจเป็นอาสาจราจร เพื่อแต่งตั้งเป็นผู้ช่วยเหลือเจ้าพนักงานตำรวจณ ศูนย์ฝึกอบรมหรือสถานที่ที่เหมาะสม ระยะเวลาการฝึกอบรม จำนวน ๓ วัน(๒.๒)ให้กองบังคับการตำรวจนครบาล/ตำรวจภูธรจังหวัดสนับสนุนวิทยากรจากหน่วยงานภายในและภายนอกสำนักงานตำรวจแห่งชาติ(๒.๓)หัวข้อวิชา แบ่งออกเป็นภาคทฤษฎีและภาคปฏิบัติโดยเลือกวิชาให้เหมาะสมกับสภาพพื้นที่ ได้แก่(๒.๓.๑)ภาคทฤษฎี(๑)ความรู้เกี่ยวกับมาตรการในการป้องกันอุบัติภัยทางถนนระเบียบที่เกี่ยวข้องและมาตรการในการสร้างความปลอดภัย จำนวน ๒ ชั่วโมง(๒)การป้องกันและแก้ไขปัญหาจราจร และหน้าที่อาสาจราจร จำนวน ๒ ชั่วโมง(๓)ความรู้เกี่ยวกับกฎหมาย จำนวน ๔ ชั่วโมง ได้แก่ พระราชบัญญัติจราจรทางบก พ.ศ. ๒๕๒๒พระราชบัญญัติสงเคราะห์ผู้ประสบภัย เนื่องจากการช่วยเหลือราชการการปฏิบัติงานของชาติหรือการปฏิบัติตามหน้าที่มนุษยธรรม พ.ศ. ๒๕๔๓ ระเบียบกระทรวงการคลังว่าด้วยการขอรับเงินการพิจารณาและขยายระยะเวลาในการขอรับเงินสงเคราะห์ เนื่องจากช่วยเหลือราชการการปฏิบัติงานของชาติ หรือการปฏิบัติตามหน้าที่มนุษยธรรม พ.ศ. ๒๕๔๓กฎกระทรวงกำหนดหลักเกณฑ์ เงื่อนไขและอัตราในการจ่ายเงินสงเคราะห์ และกำหนดลักษณะของความพิการทุพพลภาพขนาดหนักจนเป็นอุปสรรคสำคัญยิ่งในการประกอบอาชีพหรือในการดำรงชีพ พ.ศ. ๒๕๔๔ระเบียบกระทรวงการคลังว่าด้วยค่าใช้จ่ายเกี่ยวกับการรักษาพยาบาลผู้ประสบภัยเนื่องจากการช่วยเหลือราชการการปฏิบัติงานของชาติหรือการปฏิบัติตามหน้าที่มนุษยธรรม พ.ศ. ๒๕๔๔ระเบียบว่าด้วยการรักษาพยาบาล ตามกฎหมายว่าด้วยการสงเคราะห์ผู้ประสบภัยเนื่องจากการช่วยเหลือราชการการปฏิบัติงานของชาติหรือการปฏิบัติตามหน้าที่มนุษยธรรม พ.ศ. ๒๕๒๓ระเบียบกระทรวงการคลังว่าด้วยเงินช่วยเหลือค่าจัดการศพผู้ประสบภัยเนื่องจากช่วยเหลือราชการการปฏิบัติงานของชาติ หรือการปฏิบัติตามหน้าที่มนุษยธรรม พ.ศ. ๒๕๔๔ เป็นต้น(๔)ความรู้ทั่วไป จำนวน ๑๐ ชั่วโมง ได้แก่กฎหมายที่เกี่ยวกับการจราจรและหน้าที่อาสาจราจร จำนวน ๒ ชั่วโมง การตรวจควบคุมและการจัดการจราจร การประชาสัมพันธ์ในหน้าที่จราจร จำนวน ๒ ชั่วโมง อุบัติเหตุจราจรจำนวน ๒ ชั่วโมง การควบคุมและจัดการจราจร จำนวน ๔ ชั่วโมง เป็นต้น(๕)ภาคปฏิบัติ จำนวน ๖ ชั่วโมง ได้แก่การฝึกให้สัญญาณและเสียงสัญญาณในการควบคุมการจราจร จำนวน ๒ ชั่วโมงการควบคุมและจัดการจราจร จำนวน ๔ ชั่วโมง เป็นต้น(๓)อาสาสมัครแนวร่วม(๓.๑)ให้สถานีตำรวจจัดทำแผนการฝึกอบรมสมาชิกอาสาสมัครแนวร่วมรวมทั้งการประเมินผลผู้เข้ารับการฝึกอบรมก่อนและหลังการฝึกอบรม(๓.๒)ให้ผู้ที่ผ่านการพิจารณาคัดเลือกเข้ารับการฝึกอบรมเพื่อแต่งตั้งเป็นสมาชิกอาสาสมัครแนวร่วมระยะเวลาการฝึกอบรม ๑ วัน(๓.๓)กองบังคับการตำรวจนครบาล/ตำรวจภูธรจังหวัดสนับสนุนวิทยากรจากหน่วยงานภายในและภายนอกสำนักงานตำรวจแห่งชาติ(๓.๔)หัวข้อวิชา แบ่งออกเป็นภาคทฤษฎีและภาคปฏิบัติ ได้แก่(๓.๔.๑)ภาคทฤษฎีได้แก่ความรู้เกี่ยวกับการปฏิบัติหน้าที่ดูแลรักษาความสงบเรียบร้อยภายในชุมชน/ท้องถิ่นที่ตนเองพักอาศัยความรู้เกี่ยวกับกฎหมายเบื้องต้น วิชาการตำรวจที่จะนำมาใช้ปฏิบัติงานแนวทางและการประสานการปฏิบัติกับเจ้าหน้าที่ตำรวจในพื้นที่หน่วยงานภาครัฐ ภาคเอกชนหรือองค์กรอื่น ๆ เป็นต้น(๓.๔.๒)ภาคปฏิบัติ ได้แก่ ฝึกยุทธวิธีตำรวจ ฝึกวิชาการทหาร เป็นต้น(๔)พนักงานขององค์กรหรือมูลนิธิ(๔.๑)ให้สถานีตำรวจจัดทำแผนการฝึกอบรมอาสาสมัครขององค์กรหรือมูลนิธิที่ผ่านการเลือกสรรตัวบุคคลให้มีความรู้ความเข้าใจในการปฏิบัติงานร่วมกับหน่วยงานราชการ เอกชน และหน่วยงานที่เกี่ยวข้องระยะเวลาตามความเหมาะสม(๔.๒)หัวข้อวิชา แบ่งเป็นภาคทฤษฎีและภาคปฏิบัติ ได้แก่(๔.๒.๑)ภาคทฤษฎี(๑)ความรู้เกี่ยวกับกฎหมายเบื้องต้น(๒)พระราชบัญญัติวิทยุโทรคมนาคม พ.ศ. ๒๔๙๘ และที่แก้ไขเพิ่มเติม(๓)พระราชบัญญัติจราจรทางบก พ.ศ. ๒๕๒๒(๔)ความรู้เกี่ยวกับการรักษาความปลอดภัยในชีวิตและทรัพย์สิน(๕)เทคนิคการสังเกต จดจำ ตำหนิรูปพรรณ คนร้ายและยานพาหนะ(๖)การรักษาพยาบาลเบื้องต้น(๔.๒.๒)ภาคปฏิบัติ ได้แก่ ฝึกยุทธวิธีตำรวจ ฝึกวิชาการทหารเป็นต้น(๕)พนักงานรักษาความปลอดภัยเอกชน(๕.๑)ให้สถานีตำรวจประสานกับผู้ประกอบธุรกิจการรักษาความปลอดภัยเป็นผู้จัดการอบรมพนักงานรักษาความปลอดภัยเอกชนและประเมินผลผู้รับการอบรมก่อนและหลังการอบรม(๕.๒)หัวข้อวิชา แบ่งออกเป็นภาคทฤษฎีและภาคปฏิบัติ ได้แก่(๕.๒.๑)ภาคทฤษฎี ได้แก่ ความรู้เกี่ยวกับการปฏิบัติหน้าที่ดูแลรักษาความสงบเรียบร้อยของบุคคลและสถานที่ ความรู้เกี่ยวกับกฎหมายเบื้องต้น วิชาการตำรวจที่จะนำมาใช้ปฏิบัติงานแนวทางและการประสานการปฏิบัติกับเจ้าหน้าที่ตำรวจในพื้นที่ หน่วยงานภาครัฐภาคเอกชนหรือองค์กรอื่น ๆ เป็นต้น(๕.๒.๒)ภาคปฏิบัติ ได้แก่ ฝึกยุทธวิธีตำรวจ ฝึกวิชาการทหาร เป็นต้นหมวด ๕งบประมาณ ข้อ๑๕ สำนักงานตำรวจแห่งชาติให้การสนับสนุนงบประมาณการฝึกอบรมและเบี้ยเลี้ยงให้แก่ข้าราชการตำรวจและอาจขอรับการสนับสนุนจากองค์กรปกครองส่วนท้องถิ่น กรุงเทพมหานคร หน่วยงานภาครัฐและเอกชนที่เกี่ยวข้องเพื่อฝึกอบรมและสนับสนุนการมีส่วนร่วมของเครือข่ายชุมชนลักษณะปฏิบัติการและเครือข่ายชุมชนลักษณะแนวร่วมสำหรับพนักงานองค์กรหรือมูลนิธิและพนักงานรักษาความปลอดภัยเอกชน ให้องค์กรหรือมูลนิธิและผู้ประกอบธุรกิจการรักษาความปลอดภัยเป็นผู้สนับสนุนหมวด ๖เครื่องแต่งกาย ข้อ๑๖ เครื่องแต่งกายและเครื่องหมายบอกฝ่าย(๑)อาสาสมัครตำรวจบ้าน(๑.๑)เสื้อ เป็นเสื้อคอเปิด สีกากีนวล ตัวเสื้อปล่อยยาวถึงสะโพก ปกเสื้อแบะ มุมปกแหลมตัวเสื้อด้านหน้าผ่าตลอดไม่มีสาบ กระดุม ๕ ดุม แขนเสื้อยาว รูปทรงกระบอก มีอินธนูบนไหล่ทั้ง๒ ข้าง ปลายอินธนูรูปสามเหลี่ยม ขัดดุมสีดำ ๑ ดุม ตัวเสื้อด้านหน้า มีกระเป๋าบนหน้าอกข้างละ๑ กระเป๋า กระเป๋าปะไม่มีแถบ ก้นกระเป๋าตัด ขอบเฉียงฝากระเป๋าสี่เหลี่ยมตัดขอบเฉียง ขัดดุมสีดำที่กึ่งกลางฝากระเป๋าที่เปิดแห่งละ ๑ดุม ที่อกเสื้อเหนือกระเป๋าเสื้อ ด้านขวาให้ปักชื่อและชื่อสกุล ด้วยไหมสีเหลืองตัวอักษรมีความสูงไม่เกิน ๑ เซนติเมตร บนพื้นสีดำ ริมป้ายชื่อเดินขอบไหมสีดำและที่อกเสื้อเหนือกระเป๋าเสื้อด้านซ้าย ปักอักษรบอกสังกัดด้วยไหมสีเหลืองตัวอักษรมีความสูงไม่เกิน ๑ เซนติเมตรบนพื้นสีดำ ข้อความ อส.ตร.สภ.... ขอบป้ายบอกสังกัดเดินไหมสีดำ(๑.๒)เครื่องหมายบอกฝ่าย (อาร์ม) ด้านบนโค้ง ด้านล่างสี่เหลี่ยมคางหมูติดอาร์มที่หัวแขนเสื้อด้านซ้ายและด้านขวาห่างจากหัวแขนเสื้อ๑.๕ เซนติเมตร โดยอาร์มมีพื้นสีแดงเลือดหมู ตัวอักษรสีเหลือง ข้อความด้านบน อาสาสมัครตำรวจบ้าน ข้อความด้านล่างบก./ภ.จว.... ตรงกลางอาร์มประดับสัญลักษณ์พระแสงดาบเขนและโล่ปักด้วยไหมสีขาว ขอบอาร์มเดินไหมสีเลือดหมูมีลักษณะและสีตามแบบท้ายระเบียบนี้(๑.๓)กางเกง เป็นกางเกงสีกากีนวล ขายาวทรงกระบอก ที่ขอบเอวมีห่วงกว้างไม่เกิน ๑เซนติเมตร ๗ ห่วง ทำด้วยผ้าสีเดียวกับกางเกง สำหรับสอดเข็มขัดที่แนวตะเข็บกางเกงข้างมีกระเป๋าบนเจาะเฉียงข้างละ ๑ กระเป๋า ในแนวตะเข็บขากางเกงใต้กระเป๋าบนทั้งสองข้างมีกระเป๋าปะยึดชายด้านข้างและด้านล่างเย็บติดกับกางเกงชายข้างหลังจีบเพื่อให้ขยายตัวได้ มีฝากระเป๋าสี่เหลี่ยมตัดตรงขัดดุมสีดำที่กึ่งกลางฝากระเป๋าที่เปิดแห่งละ ๑ ดุม ด้านหลังใต้แนวตะเข็บขอบกางเกงมีกระเป๋า ๒ กระเป๋า เป็นกระเป๋าปะ ด้านบนตัดตรงด้านล่างเป็นรูปสามเหลี่ยมมีฝากระเป๋าสี่เหลี่ยมขัดดุมสีดำ ๑ ดุมกางเกงนี้เมื่อสวมประกอบกับรองเท้าคอมแบท ให้สอดปลายกางเกงไว้ภายในรองเท้า(๑.๔)รองเท้า ใช้รองเท้าคอมแบทสีดำ(๑.๕)เข็มขัด ใช้ด้ายถักสีดำ ขนาดกว้าง ๓ เซนติเมตร หัวเข็มขัดทำด้วยโลหะสี่เหลี่ยมผืนผ้าสีเงินขนาดยาว ๔ เซนติเมตร พื้นเกลี้ยง โปร่งไม่มีเข็มสอดรูปลายเข็มขัดหุ้มด้วยโลหะสีเงิน กว้าง ๑ เซนติเมตร(๑.๖)หมวก ใช้หมวกแก็ปทรงอ่อนสีดำ เครื่องหมายหน้าหมวกเป็นตราสัญลักษณ์พระแสงดาบเขนและโล่ปักด้วยไหมสีขาวบนพื้นดำ ด้านล่างมีข้อความ อาสาสมัครตำรวจบ้าน ปักด้วยไหมสีขาวบนพื้นดำที่ตรงกึ่งกลางหน้าหมวก ริมขอบเดินไหมสีดำ(๒)อาสาจราจร(๒.๑)การแต่งกายกำหนดเป็นรูปแบบเดียวกันกับอาสาสมัครตำรวจบ้านยกเว้นที่อกเสื้อเหนือกระเป๋าด้านซ้ายให้ปักอักษรบอกสังกัดด้วยไหมสีเหลือง ตัวอักษรไม่เกิน ๑ เซนติเมตรบนพื้นสีดำ ข้อความ อส.จร.สภ....(๒.๒)เครื่องหมายอาร์มบอกฝ่ายกำหนดเป็นรูปแบบเดียวกันกับอาสาสมัครตำรวจบ้านยกเว้นข้อความบนอาร์มด้านบนเป็น อาสาจราจร มีลักษณะและสีตามแบบท้ายระเบียบนี้(๒.๓)กางเกง กำหนดเป็นรูปแบบเดียวกันกับอาสาสมัครตำรวจบ้าน(๒.๔)หมวก ใช้หมวกแก็ปทรงอ่อนสีส้ม มีเครื่องหมายหน้าหมวกเป็นตราสัญลักษณ์พระแสงดาบเขนและโล่ปักด้วยไหมสีขาวบนพื้นดำ และข้อความด้านล่าง อาสาจราจร ปักด้วยไหมสีขาวบนพื้นดำที่ตรงกึ่งกลางหน้าหมวก ริมขอบเดินไหมสีดำ(๒.๕)ปลอกแขน ใช้ปลอกแขนสีส้ม กว้าง ๑๐ เซนติเมตร ปักอักษรข้อความ อาสาจราจร ด้วยไหมสีดำ ตัวอักษรมีความสูงไม่เกิน ๒.๕ เซนติเมตรสวมทับแขนเสื้อข้างขวาเหนือข้อศอก(๒.๖)สายนกหวีด ใช้สายนกหวีดด้ายถักสีขาว ๑ เส้นคล้องแขนด้านซ้ายปลายสายนกหวีดให้เก็บสายไว้ในกระเป๋าเสื้อข้างซ้าย(๒.๗)ถุงมือ ใช้ถุงมือสีขาว(๒.๘)เข็มขัด ให้กำหนดเป็นรูปแบบเดียวกันกับอาสาสมัครตำรวจบ้าน(๒.๙)รองเท้า ใช้รองเท้าคอมแบทสีดำหมวด ๗สวัสดิการที่จะได้รับ ข้อ๑๗ สวัสดิการ/ประโยชน์ที่จะได้รับ(๑)สมาชิกอาสาสมัครตำรวจบ้าน อาสาจราจร และอาสาสมัครแนวร่วม(๑.๑)ข้าราชการตำรวจและสมาชิกอาสาสมัครอาจได้รับค่าตอบแทนการปฏิบัติงานจากทางราชการองค์กรปกครองส่วนท้องถิ่นหรือเอกชน แล้วแต่กรณี(๑.๒)มีสิทธิแต่งเครื่องแต่งกายและประดับเครื่องหมายอาสาสมัครมีบัตรประจำตัวสมาชิกอาสาสมัคร(๑.๓)วุฒิบัตรสำเร็จหลักสูตรการฝึกอบรมอาสาสมัครทั้งภาคทฤษฎีและภาคปฏิบัติ(๑.๔)สิทธิประโยชน์กรณีประสบภัยจนได้รับบาดเจ็บหรือเสียชีวิตจากการช่วยเหลือราชการตามกฎหมายดังนี้(๑.๔.๑)พระราชบัญญัติสงเคราะห์ผู้ประสบภัย เนื่องจากการช่วยเหลือราชการการปฏิบัติงานของชาติ หรือการปฏิบัติตามหน้าที่มนุษยธรรม พ.ศ. ๒๔๔๓(๑.๔.๒)ระเบียบกระทรวงการคลังว่าด้วย การขอรับเงินการพิจารณาและขยายระยะเวลาในการขอรับเงินสงเคราะห์เนื่องจากช่วยเหลือราชการการปฏิบัติงานของชาติหรือการปฏิบัติตามหน้าที่มนุษยธรรม พ.ศ. ๒๕๔๓(๑.๔.๓)กฎกระทรวงกำหนดหลักเกณฑ์เงื่อนไขและอัตราในการจ่ายเงินสงเคราะห์และกำหนดลักษณะของความพิการทุพพลภาพขนาดหนักจนเป็นอุปสรรคสำคัญยิ่งในการประกอบอาชีพ หรือในการดำรงชีพ พ.ศ. ๒๕๔๔(๑.๔.๔)ระเบียบกระทรวงการคลังว่าด้วย ค่าใช้จ่ายเกี่ยวกับการรักษาพยาบาลผู้ประสบภัยเนื่องจากช่วยเหลือราชการ การปฏิบัติงานของชาติ หรือการปฏิบัติตามหน้าที่มนุษยธรรมพ.ศ. ๒๕๔๔(๑.๔.๕)ระเบียบว่าด้วยการรักษาพยาบาลตามกฎหมายว่าด้วยการสงเคราะห์ผู้ประสบภัยเนื่องจากช่วยเหลือราชการการปฏิบัติงานของชาติหรือการปฏิบัติตามหน้าที่มนุษยธรรม พ.ศ. ๒๕๒๓(๑.๔.๖)ระเบียบกระทรวงการคลังว่าด้วย เงินช่วยเหลือค่าจัดการศพผู้ประสบภัยเนื่องจากช่วยเหลือราชการ การปฏิบัติงานของชาติ หรือการปฏิบัติตามหน้าที่มนุษยธรรมพ.ศ. ๒๕๔๔(๑.๔.๗)สมาชิกอาสาสมัครที่ปฏิบัติงานช่วยเหลือราชการตามที่ได้รับมอบหมายเป็นคำสั่งของทางราชการหรือช่วยเหลือบุคคลอื่นตามหน้าที่ที่กฎหมายกำหนดหรือปฏิบัติการตามหน้าที่มนุษยธรรมซึ่งพลเมืองดีพึงปฏิบัติในเมื่อการปฏิบัติการนั้นไม่ขัดกับคำสั่งโดยชอบของเจ้าพนักงานตำรวจได้รับบาดเจ็บหรือเสียชีวิตจะได้รับเงินสงเคราะห์และสิทธิประโยชน์อื่นตามกฎหมายข้างต้นโดยสมาชิกอาสาสมัครตำรวจบ้านหรือทายาทสามารถยื่นเรื่องขอรับเงินช่วยเหลือต่อหัวหน้าสถานีตำรวจที่สมาชิกอาสาสมัครตำรวจบ้านนั้นสังกัดอยู่(๒)พนักงานขององค์กรหรือมูลนิธิและพนักงานรักษาความปลอดภัยเอกชนได้รับสวัสดิการตามข้อ (๑) ยกเว้นข้อ (๑.๑)หมวด ๘การบริหารจัดการการบังคับบัญชา ข้อ๑๘ การบริหารจัดการ/การควบคุม/บังคับบัญชา(๑)อาสาสมัครตำรวจบ้าน อาสาจราจร และอาสาสมัครแนวร่วม(๑.๑)ให้หัวหน้าสถานีตำรวจเป็นผู้บริหารงาน ควบคุม ปกครองบังคับบัญชาสมาชิกอาสาสมัครและเชิญนายกองค์กรปกครองส่วนท้องถิ่น หรือ กต.ตร. สถานีตำรวจเป็นที่ปรึกษา(๑.๒)ให้หัวหน้าสถานีตำรวจพิจารณามอบหมายให้นายตำรวจระดับรองหัวหน้าสถานีตำรวจ ควบคุมกำกับดูแลการปฏิบัติหน้าที่และออกแผนการปฏิบัติภายในพื้นที่ที่รับผิดชอบ(๑.๓)ให้สมาชิกอาสาสมัครพิจารณาคัดเลือกสมาชิกเป็นประธานและเลขานุการ(๑.๔)เมื่ออาสาสมัครคัดเลือกประธานและเลขานุการแล้ว ให้จัดทำคำสั่งระเบียบสิทธิหน้าที่และสายการบังคับบัญชา(๑.๕)กำหนดให้มีการประชุมเพื่อร่วมวางแผน กำหนดอำนาจหน้าที่ ระเบียบต่าง ๆ ที่เกี่ยวข้องให้สมาชิกทราบเดือนละ ๑ ครั้ง(๑.๖)การปฏิบัติงานสมาชิกอาสาสมัครร่วมกับเจ้าหน้าที่ตำรวจให้ลงประจำวันในการออกปฏิบัติงานทุกครั้งและมอบหมายหน้าที่การปฏิบัติงานของสมาชิกอาสาสมัครให้ชัดเจน เพื่อใช้เป็นหลักฐานในการเรียกรับสิทธิประโยชน์ของสมาชิกอาสาสมัครกรณีประสบภัยได้รับบาดเจ็บหรือเสียชีวิตจากการช่วยเหลือราชการ(๒)พนักงานขององค์กรหรือมูลนิธิ(๒.๑)ก่อนการปฏิบัติงานให้ประสานการปฏิบัติกับเจ้าหน้าที่ตำรวจในพื้นที่เพื่อให้ความช่วยเหลือหรือสนับสนุนการปฏิบัติงาน(๒.๒)การปฏิบัติงานแต่ละครั้งควรมีการวางแผนให้มีความรัดกุมเพื่อมิให้เกิดความเสียหาย(๒.๓)หลังการปฏิบัติงานควรจัดทำรายงานการปฏิบัติงานเสนอผู้บังคับบัญชาของหน่วยงานเพื่อเป็นข้อมูลการปฏิบัติงานและนำไปประเมินผลการปฏิบัติงานของเจ้าหน้าที่ขององค์กรหรือมูลนิธิได้(๓)พนักงานรักษาความปลอดภัยเอกชน(๓.๑)กำหนดให้มีการพิจารณาคัดเลือกหัวหน้าเจ้าหน้าที่รักษาความปลอดภัย เพื่อการปกครองกำกับดูแลการปฏิบัติงานของผู้ร่วมงาน(๓.๒)จัดให้มีการประชุมวางแผน เสนอแนะความเห็นการปฏิบัติงานกำหนดแนวทางการปฏิบัติงานในแต่ละครั้งเสนอปัญหาอุปสรรคข้อขัดข้องของการให้บริการการรักษาความปลอดภัยให้ที่ประชุมได้ทราบและหาแนวทางแก้ไขปัญหาหมวด ๙การติดตามประเมินผล ข้อ๑๙ การติดตามประเมินผล(๑)การติดตามประเมินผล(๑.๑)การประเมินผลระยะสั้นให้สถานีตำรวจจัดทำแบบทดสอบการปฏิบัติงานของสมาชิกอาสาสมัครเพื่อตรวจสอบความรู้ ความเข้าใจของสมาชิกก่อนและหลังการฝึกอบรม(๑.๒)การประเมินผลระยะยาว(๑.๒.๑)ให้สถานีตำรวจเป็นผู้ติดตามประเมินผลการปฏิบัติงานของสมาชิกอาสาสมัครในสังกัดตามแบบรายงานติดตามประเมินผลที่สำนักงานตำรวจแห่งชาติกำหนดและรายงานทุก๖ เดือนไปยังกองบังคับการตำรวจนครบาล/ตำรวจภูธรจังหวัด(๑.๒.๒)กองบังคับการตำรวจนครบาล/ตำรวจภูธรจังหวัดวิเคราะห์ผลการติดตามประเมินผลของสถานีตำรวจในสังกัดเสนอกองบัญชาการตำรวจนครบาล/ตำรวจภูธรภาคเพื่อรวบรวม และวิเคราะห์ผลการติดตามประเมินผลของกองบังคับการตำรวจนครบาล/ตำรวจภูธรจังหวัดในสังกัดแล้วรายงานให้สำนักงานตำรวจแห่งชาติผ่านกองพัฒนาการป้องกันและควบคุมอาชญากรรม(๑.๒.๓)ให้กองวิจัยและพัฒนา กำหนดรูปแบบการประเมินผลในการส่งเสริมให้ประชาชน ชุมชนและท้องถิ่นมีส่วนร่วมในกิจการตำรวจให้เป็นมาตรฐานเดียวกัน(๑.๒.๔)ให้ทุกสถานีตำรวจพิจารณาคัดเลือกอาสาสมัครที่มีผลงานเป็นรูปธรรมและสม่ำเสมอให้เป็นอาสาสมัครดีเด่นอย่างน้อยปีละ๑ ครั้ง เพื่อยกย่องและเสริมสร้างขวัญกำลังใจบทเฉพาะกาล ข้อ๒๐ เครื่องแต่งกายเครื่องหมายบอกฝ่าย และบัตรประจำตัวของอาสาสมัครที่มีอยู่แล้วและขัดต่อระเบียบนี้ให้สามารถใช้ได้มีกำหนด ๑ ปี นับแต่ระเบียบนี้ใช้บังคับประกาศ ณ วันที่ ๑๐มกราคม พ.ศ. ๒๕๕๑พลตำรวจเอกเสรีพิศุทธ์ เตมียาเวสผู้บัญชาการตำรวจแห่งชาติ[เอกสารแนบท้าย]๑.แบบบัตรประจำตัวอาสาสมัครตำรวจบ้าน๒.แบบบัตรประจำตัวอาสาจราจร๓.แบบบัตรประจำตัวอาสาสมัครแนวร่วม๔.แบบบัตรประจำตัวพนักงานขององค์การหรือมูลนิธิ๕.แบบเสื้ออาสาสมัคร๖.แบบกางเกงอาสาสมัคร๗.หมวกและเครื่องหมายอาสาสมัครตำรวจบ้าน๘.หมวกและเครื่องหมายอาสาจราจร๙.วุฒิบัตรแสดงว่าได้ผ่านการฝึกอบรม(ดูข้อมูลจากภาพกฎหมาย)ภูวนนท์/ผู้จัดทำ๓ กันยายน ๒๕๕๓พัสสน/ผู้ตรวจ๒๕ กุมภาพันธ์ ๒๕๕๔[๑] ราชกิจจานุเบกษา เล่ม ๑๒๕/ตอนพิเศษ ๔๕ ง/หน้า ๑๓/๓ มีนาคม ๒๕๕๑